CELEX: 62020CB0594
Language: sk
Date: 2021-04-15 00:00:00
Title: Vec C-594/20: Uznesenie Súdneho dvora (šiesta komora) z 15. apríla 2021 (návrh na začatie prejudiciálneho konania, ktorý podal Markkinaoikeus – Fínsko) – Kuluttaja-asiamies/MiGame Oy (Návrh na začatie prejudiciálneho konania – Článok 99 Rokovacieho poriadku Súdneho dvora – Smernica 2011/83/EÚ – Spotrebiteľské zmluvy – Článok 21 – „Komunikácia po telefóne“ – Prevádzkovanie telefónnej linky obchodníkom, aby ho spotrebiteľ mohol kontaktovať v súvislosti s uzatvorenou zmluvou – Zriadenie dvoch telefónnych liniek spoločnosťou v rámci popredajných služieb týkajúcich sa uzatvorených zmlúv, a to spoplatnenej pevnej linky a bezplatnej mobilnej linky – Obsah komunikačných materiálov určených zákazníkom – Prípustnosť zákazníckej telefónnej linky, za ktorú je zákazníkom účtovaná vyššia ako základná sadzba – Pojem „základná sadzba“)

19.7.2021   
            
            
               SK
            
            
               Úradný vestník Európskej únie
            
            
               C 289/19
            
         
      Uznesenie Súdneho dvora (šiesta komora) z 15. apríla 2021 (návrh na začatie prejudiciálneho konania, ktorý podal Markkinaoikeus – Fínsko) – Kuluttaja-asiamies/MiGame Oy
      (Vec C-594/20) (1)
      
      (Návrh na začatie prejudiciálneho konania - Článok 99 Rokovacieho poriadku Súdneho dvora - Smernica 2011/83/EÚ - Spotrebiteľské zmluvy - Článok 21 - „Komunikácia po telefóne“ - Prevádzkovanie telefónnej linky obchodníkom, aby ho spotrebiteľ mohol kontaktovať v súvislosti s uzatvorenou zmluvou - Zriadenie dvoch telefónnych liniek spoločnosťou v rámci popredajných služieb týkajúcich sa uzatvorených zmlúv, a to spoplatnenej pevnej linky a bezplatnej mobilnej linky - Obsah komunikačných materiálov určených zákazníkom - Prípustnosť zákazníckej telefónnej linky, za ktorú je zákazníkom účtovaná vyššia ako základná sadzba - Pojem „základná sadzba“)
      (2021/C 289/27)
      Jazyk konania: fínčina
      
         Vnútroštátny súd, ktorý podal návrh na začatie prejudiciálneho konania
      
      Markkinaoikeus
      
         Účastníci konania
      
      
         Žalobca: Kuluttaja-asiamies
      
         Žalovaný: MiGame Oy
      
         Výrok
      
      Článok 21 prvý pododsek smernice Európskeho parlamentu a Rady 2011/83/EÚ z 25. októbra 2011 o právach spotrebiteľov, ktorou sa mení a dopĺňa smernica Rady 93/13/EHS a smernica Európskeho parlamentu a Rady 1999/44/ES a ktorou sa zrušuje smernica Rady 85/577/EHS a smernica Európskeho parlamentu a Rady 97/7/ES, sa musí vykladať v tom zmysle, že bráni tomu, aby obchodník okrem telefónneho čísla, ktoré je spoplatnené maximálne základnou sadzbou, poskytol svojim zákazníkom telefónne číslo, ktoré je spoplatnené sadzbou vyššou ako základná sadzba a ktoré môžu použiť spotrebitelia, ktorí s týmto obchodníkom uzatvorili zmluvu.
      
         (1)  Ú. v. EÚ C 35, 1.2.2021.